Deepak Chopra

Deepak Chopra (født 22. oktober 1946 i Delhi) er en indisk-amerikansk lege (spesialist i indremedisin og endokrinologi) og forfatter av flere bøker om selvutvikling, new age, alternativ medisin og ayurveda. Han sier selv at han er påvirket av vedanta, og samarbeidet med Maharishi Mahesh Yogi innen Transcendental meditasjon (TM) før han etablerte sin egen skole. Han beskrives som «en viktig aktør innen den mer materielt orienterte selvutviklingsgenren».

Mer enn ti av hans bøker er oversatt til norsk. Mehren og Sky skriver at Chopra i boken Suksessens sju åndslover (1996) gir tradisjonelle New Age-forestillinger «en konkret materiell utforming, der målet med selvutvikling er suksess, åndelig som materielt.»Sitat fra Mehren & Skys innledning i antologien New Age, 2007. Et utdrag fra Suksessens sju åndslover inngår i denne antologien. 

Chopra har blitt kritisert for å misbruke begrepet kvantemekanikk og andre vitenskapelige begreper i en kontekst av alternativ medisin og åndelighet, og dermed bidra til den gjengse forvirring om hva kvantemekanikk og andre vitenskapelige begreper egentlig handler om. I 1998 ble han tildelt den satiriske Ig Nobelprisen for «sin unike tolkning av kvantefysikken som den gjelder for livet, friheten, og søken etter økonomisk lykke».Chopra 2009 [1989], side 15, 241; Deepak Chopra, "Healing wisdom"   , The Chopra Center, June 12, 2013. Han deltok også i dokumentaren The Enemies of Reason hvor han ble intervjuet av Richard Dawkins og innrømte at han brukte termen «kvanteteori» som en metafor, og at det har lite å gjøre med den egentlige kvanteteorien i fysikk.At han bruker begrepet "quantum healing" som metafor, se Richard Dawkins, "Interview with Chopra", The Enemies of Reason, Channel 4 (UK) , 2007, 01:16 mins.

I 2005 skrev han en serie artikler om Intelligent design som også fikk kritikk fra skeptikere. Michael Shermer, grunnleggeren av The Skeptics Society, uttalte at Chopra var «selve definisjonen på hva vi mener med pseudovitenskap».

 Referanser 

 Eksterne lenker 





Kategori:New age
Kategori:Leger fra USA
Kategori:Personer innen alternativ behandling
Kategori:Religiøse lærere og filosofer representert i bokserien Verdens hellige skrifter
Kategori:Personer fra Delhi